RadioShack synger på siste verset
Nå er budsjettet skåret til beinet, og laget er trukket fra en rekke planlagte løp i høstsesongen. Laget er med i Vuelta a España, men bortsett fra dette rittet samt World Tour-rittene GP Plouay, GP Quebec og GP Montreal, kommer ingen andre ritt til å ha RadioShack-ryttere på startstreken.Avgjørelsen om å stramme inn pengebruken ytterligere får konsekvenser for flere av rytterne på laget. De får ikke den oppkjøringen til VM som de hadde planlagt, blant annet ved å sykle Tour of Britain. Flavio Becca gikk kraftig ut da han opprettet Leopard-laget i 2011, men han hadde problemer med å finne en medsponsor. Det endte med at han slo seg sammen med RadioShack, men heller ikke det samarbeidet er gått smertefritt. I fjor måtte sportsdirektør Johan Bruyneel punge ut for rytternes lønn, og disse pengene har Bruyneel fortsatt ikke fått igjen av styrtrike Becca. Til tross for store økonomiske problemer i laget har Radioshack hadde stor suksess i Vuelta a España, der 41-åringen Chris Horner kjører med ledertrøyen. Den overtok han på den tredje etappen mandag.
Rike Flavio Becca har lenge sagt at han ikke vil støtte sykkellaget RadioShack neste år, men allerede i høst strammer han inn pengebruken.